Garima-evangelies

Die Garima-evangelies is drie antieke Ge'ez-manuskripte wat al vier evangelies bevat, sowel as bykomende materiaal soos lyste van die evangeliehoofstukke. Die vroegste een, Garima 2, is vermoedelik die oudste oorblywende, volledige, geïllustreerde Christelike manuskrip. 

Volgens kloostertradisie is die eerste twee manuskripte omstreeks 500 n.C. saamgestel, 'n datum wat deur onlangse radiokoolstofdatering ondersteun word. Monsters van Garima 2 dui op omstreeks 390-570 n.C. en van Garima 1 op omstreeks 530-660 n.C. Die derde manuskrip dateer vermoedelik uit 'n later tydperk. 

Beskrywing
Die kunswerk in die Garima-evangelies stem ooreen met Christelike kunswerk in die laat Koptiese Egipte, Nubië en Himjar (Jemen). Die manuskripte verskaf saam die grootste bewys van die Ethiopiese weergawe van die evangelies en is gebruik vir proeftekste vir die skepping van belangrike uitgawes van die Ethiopiese evangelies deur Rochus Zuurmond (Markus, 1989; Matteus, 2001) en Michael G. Wechsler (Johannes, 2005). Hulle verteenwoordig as sulks die vroegste getuienis van vroeë Bisantynse tekste van die evangelies. Dit is ook sover bekend die oudste bewaarde Ethiopiese manuskripte.

Die evangelies word in Ethiopië se Abba Garima-klooster gehou. Hulle het sover bekend nog nooit die klooster verlaat nie. Omdat die omringende gebied van die 9de tot 14de eeu deur Moslems beset is, is dit egter moontlik dat hulle vir eeue in 'n grot weggesteek en toe herontdek is."Research uncovers lost African school of painting"  Martin Bailey, The Art Newspaper, December 2013.

Die Garima-evangelies is geskep in 'n tyd toe baie vertalings in Ge'ez gedoen is vir die Christelike godsdiens en aanbidding. Ander voorbeelde hiervan uit min of meer dieselfde tyd sluit die tekste van die Aksoemitiese Versameling in.

Verwysings

Skakels

Kategorie:Koninkryk Aksoem
Kategorie:Evangelies
Kategorie:Manuskripte